kardosdrur/scandi-wiki huggingface dataset:
Ernst Schau

Ernst Frederik Schau (27. juli 1826 i Odense – 24. april 1864 i Flensborg) var en dansk officer, bror til Emil Victor Schau.

Han fødtes i Odense, hvor hans fader, Hans Schau, var major, senere oberstløjtnant, ved fynske Regiment lette dragoner. Moderen hed Dorothea Catharine f. Bojesen. Han var den tredje af 7 sønner, hvoraf 2 faldt i Treårskrigen 1848-50, og kom 1841 på Landkadetakademiet, hvorfra han afgik 1844 som sekondløjtnant ved 5. jægerkorps. I 1846 kom han ind på Den kongelige militære Højskole, men udkommanderedes 1848 med 1. jægerkorps, så at han deltog i kampen ved Ringenæs, i kampen ved Bov, slaget ved Slesvig og fægtningerne ved Nybøl og Dybbøl, hvorefter han blev premierløjtnant og forsattes til 2. jægerkorps. I vinteren 1848-49 gennemgik han artilleriskolerne og rykkede derfor ud med 2. espingolbatteri. Senere kom han til Batteriet Wegener og deltog med dette i slagene ved Fredericia og ved Isted, medens han i slutningen af krigen var ansat ved artillerikommandoen i Slesvig.

Efter fredsslutningen kom han atter ind på højskolen og afgik derfra i 1853 som generalstabsaspirant, hvorefter han 1855 udnævntes til kaptajn af Generalstaben og til adjudant hos krigsministeren (da Mathias Lüttichau), hvilken stilling han beklædte til december 1859. I 1862 blev han stabschef ved 2. generalkommando og rykkede i 1863 i felten som stabschef ved 2. armédivision, i det han forfremmedes til major. Han deltog som sådan i Dannevirkes og Dybbøls forsvar, og ved sin store flid, punktlighed og livlighed erhvervede han sin generals, Glode du Plats, fulde tillid. 18. april 1864 blev han sammen med denne dødelig såret under forsøget på at standse vore tropper, som søgte tilbage mod brohovedet. Han faldt i fangenskab og førtes til Flensborg Lasaret, hvor han udåndede 24. april.

7. oktober 1856 var han blevet gift med Frederikke Louise von Krogh (født 23.8.1834 i Svendborg, død 29.11.1899 på Frbg.), datter af major, toldkasserer Christian Georg Frederik von Krogh (1761-1837) i Odense. Flere af hans breve til hustruen med skildringer fra slagmarken i 1864 er refereret i Buk-Swienty (2008): Dommedag Als

Kilder 
 P.N. Nieuwenhuis, "Ernst Schau", i: C.F. Bricka (red.), Dansk Biografisk Lexikon, København: Gyldendal 1887-1905.
 Vort Forsvar, nr. 217 A.
 En Generalstabsofficer i 1864. Breve fra Major E. Schau til hans Hustru, udgivne af Julius Clausen og P. Fr. Rist, 2. oplag 1974, 87-7226-054-8
 Tom Buk-Swienty, Slagtebænk Dybbøl – 18. april 1864 – historien om et slag, København, Gyldendal, 1. udgave, 6. oplag, 2009. 

Personer i den 2. Slesvigske Krig fra Danmark
Officerer fra Danmark
Personer fra Odense
Danskere i 1800-tallet
Faldne danske militærfolk
Personer i Treårskrigen fra Danmark
Personer i Dansk Biografisk Leksikon
Bubba Smith

Charles Aaron "Bubba" Smith (28. februar 1945 – 3. august 2011) var en amerikansk skuespiller og amerikansk fodboldspiller. Han er mest kendt for sin rolle som Moses Hightower i Politiskolen-filmene. Desuden blev han i 1988 optaget i College Football Hall of Fame.

Eksterne henvisninger 
 

Politiskolen
Amerikansk fodbold-spillere fra Texas
Skuespillere fra Texas
Dzintars Ābiķis

Dzintars Ābiķis (3. juni 1952 i Ventspils i Lettiske SSR) er en lettisk politiker og medlem af det politiske parti Sabiedrība citai politikai (Selskabet for en anden politik). Han er den eneste lettiske politiker, som har siddet i både det Øverste Råd samt alle syv samlinger af Saeima siden genoprettelsen af Letlands uafhængighed.

Dzintars Ābiķis er siden den 18. februar 2000 Kommandør af Trestjerneordenen.

Kildehenvisninger

Eksterne henvisninger 
 Biografi hos gramata21.lv  

Personer fra Ventspils
Politikere fra Letland
Kommandører af Trestjerneordenen
Somalias nationalvåben

Somalias nationalvåben blev vedtaget den 10. oktober 1956. Leoparden, som støtter skjoldet og den hvide stjerne, findes også i nationalvåbnet, der benyttedes af Italiensk Somaliland. Det tidligere somaliske nationalvåben, vedtaget den 8. juni 1919, indeholdt et skjold delt horisontalt af en bølgende hvid linje. Den øverste halvdel af skjoldet var blåt med en leopard i naturlige farver, overstrålet af en hvid, femtakket stjerne.

Historiske nationalvåben

Eksterne henvisninger 
 Somalia hos Flags of the World 

Nationalvåben
Rigsvåbener fra Afrika
Shimbiris

Shimbiris eller Shimbir Beris er det højeste bjerg i Somalia med en højde på 2.450 m.o.h. Bjerget befinder sig i Sanaag-provinsen i Somalihøjlandet i Cal Madow-bjergene i det nordlige Somalia, nordvestligt for byen Ceerigaabo. Shimbiris ligger på territoriet for den internationalt ikke anerkendte selvudnævnte republik Somaliland. Navnet Shimbiris betyder fuglestedet på somali.

Gennem århundreder er bjerget blevet angivet med forkert højdenagivelse. Først med NASA's SRTM-data i nyere tid fastsloges det, at den tidligere angivne højde på 2.416 m.o.h. var for lavt angivet.

Somalias geografi
Bjerge i Afrika
John Attard-Montalto

John Attard-Montalto (født 7. februar 1953) er et tidligere maltesisk medlem af Europa-Parlamentet, valgt for Partit Laburista (indgik i parlamentsgruppen S&D). Han blev første gang valgt i 2004 og genvalgt i 2009. Han var 1987-2004 medlem af det maltesiske parlament.

Kilde 
 Dine MEP'er: John ATTARD-MONTALTO

Medlemmer af Europa-Parlamentet fra Malta
Korsakoffs syndrom

Korsakoffs syndrom er en kronisk tilstand med permanent skadet hukommelse som følge af tiaminmangel i hjernen. Tilstanden ses oftest som følgevirkning af langvarigt alkoholoverforbrug, samt hos patienter der af andre årsager ikke indtager tilstrækkeligt tiamin over en længere periode. Den ses undertiden sammen med den akutte tilstand Wernickes encefalopati; sammen kaldes dette for Wernicke-Korsakoffs syndrom. Sygdommen er opkaldt efter neuropsykiateren Sergei Korsakoff, der først beskrev sygdommen.

Årsag 
Korsakoffs syndrom en almindelig følge af Wernickes encefalopati; det er dog ikke alle patienter med Korsakoffs syndrom, der forinden er blevet diagnosticeret med Wernickes encefalopati. Ligesom Wernickes encefalopati skyldes tilstanden en mangel på tiamin i hjernen, men hvor encefalopatien er en akut opstået tilstand er Korsakoffs syndrom en kronisk tilstand.

Symptomer 
Patienten udviser stort hukommelsesbesvær, især for hændelser eller fakta der ligger tilbage i tiden. Ikke sjældent kan patienten godt huske hvad der er sket inden for de seneste minutter, mens det der ligger tilbage i tiden forsvinder. Dog bevares viden patienten har erhvervet sig i årene før syndromets indsætten.

En obduktion vil kunne vise blødninger eller vævsdød i hjernen i corpora mammillaria, fornix, i den bagerste/midterste (dorsomediale) del af thalamus samt omkring 3. og 4. hulrum (ventrikel) i hjernestammen.

Behandling 
Korsakoffs syndrom er en kronisk lidelse, der ikke kan behandles.

Referencer 

Mangelsygdomme
Congos håndboldlandshold (damer)

Republikken Congos håndboldlandshold (fra 1970-1991 Folkerepublikken Congo) for kvinder er det kvindelige landshold i håndbold for Republikken Congo. De repræsenterer landet i internationale håndboldturneringer. De reguleres af Congos håndboldforbund.

Holdet deltog under Sommer-OL 1980, hvor de endte på en sjette plads. 

Holdet deltog ved VM i 1982, 1999, 2001, 2007 og 2009.

Resultater

OL

VM

Afrikamesterskabet

Panafrikanske lege

Nuværende trup  
Nuværende trup ved VM i kvindehåndbold 2021 i Spanien.

Cheftræner: Younes Tatby

Landsholdstrænere 
  Gheorghe Ionescu (2005-2008)
 Casimir Molongo (2008)
 Celestin Mpoua (2009)
 Anne Solange Koulinka (2012)
  Vivaldo Eduardo (2015)
 Jean Patrice Pahapa (2012-2014, 2016-)
 Younes Tatby (2021–)

Kilder

Eksterne henvisninger 
 Officiel hjemmeside 

Håndbold i Republikken Congo
Kvindehåndboldlandshold
New Year's Eve

New Years Eve er en romantisk komedie fra 2011, med bl.a. Sarah Jessica Parker og Jessica Biel, instrueret af Garry Marshall. Den 23. februar 2012 havde filmen på verdensplan tjent ca. $142.044.638 (822.580.498 kr.).

Medvirkende

Kilder

Eksterne kilder/henvisninger 
 
 Trailer

Amerikanske film fra 2011
Romantiske komediefilm fra USA
Emil Victor Schau

Emil Victor Schau (30. oktober 1831 – 18. april 1864 i Dybbøl) var dansk officer, bror til Ernst Schau. Han var søn af Hans Schau (major, senere oberstløjtnant, ved fynske regiment lette dragoner) og Dorothea Catharine f. Bojesen. Emil Victor Schau havde seks brødre, hvoraf de to faldt i Treårskrigen 1848-50.

Under 2. Slesvigske Krig var Schau premierløjtnant ved 16. regiment. Han faldt i slaget ved Dybbøl 18. april 1864, ramt af to kugler. Hans bror Ernst blev såret i samme slag og døde af sine sår den 24. april.

Militær karriere

Kadet  1. november 1846
Sekondløjtnant 1. november 1849. Deltog i 1. slesvigske krig i 1850, hvor han blev såret i slaget ved Isted.
Premierløjtnant 30. april 1858
 
Den 1. oktober 1863 blev han forsat til 16. infanteribataillon og var i 1864 chef for regimentets 8. kompagni.

Dette regiment var den 18. april på Dybbølskansens flanke. Her pressede de prøjsiske tropper danskerne i defensiven, og tilbagetrækningen fra Stengård langs stranden til brohovedet var særdeles vanskelig. Trods stærk beskydning ordnede Schau sin bataljons tilbagetrækning i det sumpede terræn med mønsterværdig ro og orden. Schau faldt for to prøjsiske kugler, mens han var ved at omgruppere efter at have passeret en slugt, der var under kraftig beskydning. 

Hans lig førtes til København, hvor det den 28. april begravedes på Garnisons Kirkegård.

Hæder 
Ridder af Dannebrog 1860
Mindeplade i Frederiksberg Kirke

Han var gift med Marie Margrethe Bruun (21. juli 1833-).

Major Anders Lassen fik ligesom sin far Schaus navn som mellemnavn (Anders Frederik Emil Victor Schau Lassen) for at mindes den faldne officer. Hans far, godsejer Emil Victor Schau Lassen (1893-1981), havde navnet fra sin mor, Ebba Schau (1858-1931), der var eneste barn af Emil Victor Schau.

Noter

Kilder 
 Slægtsside 
Historiecenter Dybbøl Banke Arkiv
 Schau, Emil Victor , Dansk biografisk Lexikon

Officerer fra Danmark
Personer i den 2. Slesvigske Krig fra Danmark
Faldne danske militærfolk
Danskere i 1800-tallet
Personer i Dansk Biografisk Leksikon
Emil Victor Schau Lassen

Emil Victor Schau Lassen (11. august 1893 i Roskilde – 14. juli 1981) var en dansk godsejer og officer, far til Anders Lassen og Frants Axel Lassen.

Han var søn af godsejer Axel Frederik Julius Christian Lassen (1858-1925) og hustru Ebba f. Schau (1858-1931), blev student 1911, var landvæsenselev 1911-14 og godsforvalter 1915-17 og blev sekondløjtnant i Den Kongelige Livgarde 1915. Han var besidder af Høvdingsgård 1917-29 og af Bækkeskov 1929-36, ejer af ejendommene Quinchamali og Catrico i Chile samt driftsleder på avlsgårdene på Aalholm, Bremersvold, Lekkende, Beldringe og Høvdingsgård 1929-32.

Han var "Officier Observateur" ved den internationale Ikkeindblandings-Kommission på den fransk-spanske grænse under den spanske borgerkrig 1938-39. Lassen var også blandt de danske frivillige, der deltog på finsk side imod russerne i Vinterkrigen 1939-40, hvor han blev fænrik, løjtnant og slutteligt kaptajn. Han blev dekoreret med følgende ordener:

 Den finske løveorden
 Det finske frihedskors
 Den finske mindemedalje

Medlemmer af familien havde også kæmpet og mistet livet under de slesvigske krige, heriblandt i kampene ved Dybbøl i 1864 (hans mor Ebba Schau var datter af Emil Victor Schau).

Lassen var tillige medlem af repræsentantskabet i Dansk Skovforening 1933, af dens bestyrelse 1934 samt medlem af handelsudvalget for samme 1926-36, formand 1934; medlem af bestyrelsen og kommitteret for A/S Dansk Skovindustri, Næstved 1933-58, formand 1933-57; formand i bestyrelsen og kommitteret for A/S Vedexea, Næstved 1944-57; konservativ folketingskandat i Sorø-Ringstedkredsene 1932, 1935, 1939 og 1943; formand for udvalget til indtegning af fadderskaber i Danmark for børn af faldne finske soldater 1941-50; vicepræsident i bestyrelsen for The Henry L and Grace Doherty Charitable Foundation, Inc., New York fra 1955; præsident for Helen Lee Lassen Foundation, Santiago, Chile fra 1965. Han var Kommandør af Dannebrog.

Lassen blev gift l. gang 25. november 1919 med Suzanne Marie Signe komtesse Raben-Levetzau (19. juni 1888 på Aalholm – 15. december 1953), datter af hofjægermester, kammerherre, grev Frederik Raben-Levetzau og hustru Suzanne Raben-Levetzau. 2. gang ægtede han 14. september 1955 Helen Eames (født i Hamborg, død 1964), steddatter af direktør Henry L Doherty og hustru Grace f. Rarden.

Kilder 

 Kraks Blå Bog 1974

Eksterne henvisninger 
 

Personer i Kraks Blå Bog (afdøde)
Officerer fra Danmark
Godsejere fra Danmark
Kommandører af Dannebrog
Danskere i 1900-tallet
Tidligere folketingskandidater fra Det Konservative Folkeparti
Personer fra Roskilde
Finlandsfrivillige fra Danmark
Kroatiens håndboldlandshold (damer)

Kroatiens håndboldlandshold for kvinder er det kvindelige landshold i håndbold for Kroatien. Det repræsenterer landet i internationale håndboldturneringer. Holdet er siden 2017, blevet trænet af Nenad Šoštarić og landsholdet reguleres af det kroatiske håndboldforbund Hrvatski rukometni savez.

I slutningen af 00'erne havde det kroatiske landshold for alvor blandet sig blandt den intertionalle verdenstop. Med holdets ubestridte største stjerne Andrea Penezić kvalificerede de sig til i alt tre EM-mellemrunder i årene 2006, 2008 og 2010 og endte sågar som nummer 7 ved VM 2011 i Brasilien. De kvalificerede sig også, for første gang, til Sommer-OL 2012 i London, hvor de igen endte som nummer 7. Der gik dog flere år før holdet for alvor kom tilbage på der førhen niveau. Under Nenad Šoštarić' ledelse, førte han landsholdets til deres hidtil største resultat, da de mod alle forventninger og odds, sikrede landsholdets første bronzemedalje ved EM 2020 i Danmark. 

Året efter kvalificerede man sig igen, efter 10 års fravær, til VM i kvindehåndbold 2021 i Spanien, hvor det kroatiske hold blev nummer 18.

Resultater

OL 
 2012: 7.-plads

VM 
 1957 til 1990 – Som en del af Jugoslavien
 1993 – Kvalificerede sig ikke
 1995 – 10.-plads
 1997 – 6.-plads
 1999 – Kvalificerede sig ikke
 2001 – Kvalificerede sig ikke
 2003 – 14.-plads
 2005 – 11.-plads
 2007 – 9.-plads
 2011 - 7.-plads
 2021 - 18.-plads

EM 
 1994 – 5.-plads
 1996 – 6.-plads
 1998 – Kvalificerede sig ikke
 2000 – Kvalificerede sig ikke
 2002 – Kvalificerede sig ikke
 2004 – 13.-plads
 2006 – 7.-plads
 2008 – 6.-plads
 2010: – 9.-plads
 2012: – 13.-plads
 2014: – 13.-plads
 2016: – 16.-plads
 2018: – 16.-plads
 2020: – 
 2022: – 10.-plads

Nuværende trup 
Den nuværende spillertrup under VM i kvindehåndbold 2021 i Spanien.

Landstræner: Nenad Šoštarić

Tidligere kendte spillere 

Klaudija Bubalo 
Snježana Petika
Barbara Stančin
Nataša Kolega
Adriana Prosenjak
Sanela Knezović
Maida Arslanagić
Dijana Jovetić
Jelena Grubišić
Miranda Tatari
Anita Gaće
Lidija Horvat

Maja Zebić
Nikica Pušić-Koroljević
Ivana Lovrić
Andrea Penezić 
Marta Žderić
Vesna Milanović-Litre
Andrea Čović
Ivana Jelčić
Kristina Elez

Referencer

Eksterne henvisninger 
  
  

 Croatian Handball Federation 
Officiel Wedside

Landshold (damer)
Kvindehåndboldlandshold
Cubas håndboldlandshold (damer)

Cubas håndboldlandshold for kvinder er det kvindelige landshold i håndbold for Cuba. Det repræsenterer landet i internationale håndboldturneringer. De reguleres af Federación Cubana de Balonmano.

Holdet deltog ved VM 1999, 2011 og 2015.

Kilder 

Landshold (damer)
Kvindehåndboldlandshold
Tjekkiets håndboldlandshold (damer)

Tjekkiets håndboldlandshold for kvinder er det kvindelige landshold i håndbold for Tjekkiet. Det repræsenterer landet i internationale håndboldturneringer. De reguleres af Český svaz házené.

Holdet deltog ved VM 1995, 1997, 1999, 2003, 2013 og 2017, hvor det blev til landsholdet bedste resultat med en 8. plads ved VM.

Resultater

VM
 VM 1995: 13-16.-plads
 VM 1997: 13.-plads
 VM 1999: 19.-plads
 VM 2003: 15.-plads
 VM 2013: 15.-plads
 VM 2017: 8.-plads
 VM 2021: 19.-plads

EM
 EM 1994: 8.-plads
 EM 2002: 8.-plads
 EM 2002: 15.-plads
 EM 2012: 12.-plads
 EM 2016: 10.-plads
 EM 2018: 15.-plads
 EM 2020: 15.-plads

Seneste Trup 
Truppen under: VM i kvindehåndbold 2021 i Spanien.

Landstræner:  Jan Bašný

Kilder 

Landshold (damer)
Kvindehåndboldlandshold
Tjekkoslovakiets håndboldlandshold (damer)

Tjekkoslovakiets håndboldlandshold for kvinder var det kvindelige landshold i håndbold for Tjekkoslovakiet. Det repræsenterede landet i internationale håndboldturneringer.

Holdet vandt VM i 1957.

Resultater

Sommer-OL 
 1980: 5.-plads
 1988: 5.-plads

VM 
 1957: 
 1962: 
 1965: 4.-plads
 1973: 6.-plads
 1978: 4.-plads
 1982: 5.-plads
 1986:

Se også 
Efter Tjekkoslovakiets splittelse i 1993 blev landsholdet efterfulgt af:
 Tjekkiets håndboldlandshold
 Slovakiets håndboldlandshold

Kilder 

Håndboldlandshold (damer)
Kvindehåndboldlandshold
Tidligere håndboldlandshold
Camilla Ingemann Thomsen

Camilla Ingemann Thomsen (født 19. november 1974 i Køge) er en dansk håndboldspiller og olympisk mester. Hun vandt en guldmedalje med de danske hold under Sommer-OL 2004 i Athen.

Kilder 

Håndboldspillere fra Danmark
Olympiske mestre fra Danmark
Håndboldspillere ved sommer-OL 2004
Olympiske medaljevindere i håndbold
Medaljevindere fra Danmark ved sommer-OL 2004
The Phantom of the Opera (film fra 2004)

The Phantom of the Opera (originaltitel: Le Fantôme de l'Opéra) er en spillefilm fra 2004, baseret på Andrew Lloyd Webbers musical fra 1986. Filmen er instrueret af Joel Schumacher på grundlag af en roman skrevet af Gaston Leroux.

Handling 
Den unge balletdanser Christine Daae (spillet af Emmy Rossum), datter af en svensk violinist, bliver forældreløs i en alder af syv år. Hun flytter til operaen, hvor hun vokser op hos madame Giry (Miranda Richardson) og hendes datter, Meg (Jennifer Ellison).

Efter de ord Christines far sagde til hende på dødslejet, bliver Christine lært op af en stemme, hun tror er hendes fars, til en sopran. Det er også derfor det lige netop bliver hende, en ellers så simpel baggrundsdanser, der bliver valgt til at vikariere for Carlotta Giudicelli (Minnie Driver), som ellers skulle have sopranen i et af de operaer, der er i det populære operahus i Paris.

Men eftersom de nye direktører ikke retter sig efter op til flere breve, der bliver sendt af en mystisk afsender, begynder det berømte operafantom (Gerard Butler) at gå igen og lade frygtelige ting ske. Og da han så møder Christine, som han har lært op i så mange år, uden at hun vidste at det var ham, bliver han forelsket i hende. Uheldigvis er han ikke den eneste.

Medvirkende 
 Gerard Butler som Operafantomet
 Emmy Rossum som Christine Daae
 Patrick Wilson som Raoul
 Miranda Richardson som madame Giry

Eksterne henvisninger 
 

Amerikanske film fra 2004
Musicalfilm fra USA
Musicalfilm fra Storbritannien
Britiske film fra 2004
Comwell Kongebrogaarden

Comwell Kongebrogaarden i Middelfart (tidl. Hotel Kongebrogaarden) er et hotel i Comwell-kæden. Det åbnede under Comwell-navnet 1. marts 2011 efter en konkurs 22. december 2010. Hotellet ejes af AP Pension.

Hotellet ligger ned til Lillebælt og op ad Den gamle Lillebæltsbro. Hotellet har 18 suiter og 44 dobbeltværelser, to restauranter: Kongebroen og en gourmet a la carte restaurant.

Kongebrogaardens historie 
Kongebrogaarden er tegnet af arkitekt MAA Søren Juel og bygget i 1990. I 1994 og 1998 blev hotellet udvidet. Først med en sal til konference og fest og dernæst med 14 suiter på 2. sal

Stedet har en lang historie som overfartssted for kongen og hans følge, så gæstgiveri, skovridergård og  sommerrestaurant.

Eksterne links 
 Comwell Kongebrogaarden's hjemmeside

Kongebrogården
Bygninger, konstruktioner og anlæg i Middelfart
John Ashcroft

John Ashcroft (født 9. maj 1942 i Chicago, USA) er en amerikansk jurist og republikansk politiker, der var USA's 79. justitsminister fra 2001 til 2005. Han har tidligere været senator for Missouri fra 1995 til 2001, hvor han også var guvernør fra 1985 til 1993.

John Ashcroft blev ikke genvalgt som senator i 2000, da han tabte til Demokraten Mel Carnahan, der var død godt to uger før valget.

Referencer

Eksterne henvisninger 

 Biografi hos Kongressen 

Jurister fra USA
Justitsministre fra USA
Guvernører i Missouri
Personer fra Chicago
VM i badminton 2011

Verdensmesterskaberne i badminton 2011 var det 19. VM i badminton. Mesterskabet blev arrangeret af Badminton World Federation (BWF) og blev spillet i Wembley Arena i London, Storbritannien i perioden 8. – 14. august 2011.

Der blev kinesisk sejr i alle rækkerne, herunder til andenseedede Lin Dan i herresingle og ligeledes andenseedede Wang Yihan i damesingle.

Medaljevindere

Resultater

Herresingle 

Herresingleturneringen har deltagelse af 64 spillere.

Damesingle 

Damesingleturneringen havde deltagelse af 48 spillere.

Herredouble

Damedouble

Mixed double

Kilder / eksterne henvisninger 
 Tournament Software – Yonex BWF World Championships 2011

Noter 

2011
Badminton i 2011
Politiskolen (film-serie)

Politiskolen er en serie af amerikanske komedie film, hvoraf de første seks blev lavet i 1980'erne. Den syvende og hidtil den sidste film, I Moskva, blev udgivet i 1994. Serien startede med Politiskolen (1984) der startede med en præmis om at en ny borgmester har annonceret en ny politik, der kræver at politiet hyrer alle der har lyst til at blive rekrutter. Filmen følger en gruppe af dårligt egnede rekrutter, i deres forsøg på bevise overfor den selv, at de er egnet som politibetjente. Hovedpersonen, Carey Mahoney (Steve Guttenberg), var en person der gentagne gange var blevet anholdt, som så blev tvunget til at starte på politiskolen som straf.

Generelt levede alle filmene og tv-showsene på "lav humor", ofte baseret på simple karakteristikker og fysisk komedie. Som med mange lignende film, var temaet en gruppe underdogs, der kæmper for at vise at de godt kan klare det, mens forskellige stereotypiske autoritetsfigurer forsøger at undertrykke dem. Efterfølgerne er ikke blevet modtaget lige så godt af nogle kritikere hen over årene. Den første film indspillede $81,2 millioner i Nordamerika, og de følgende film indtjente $150 millioner totalt.

Referencer

Eksterne Henvisninger 
 

Amerikanske film fra 1984
Filmserier
Komediefilm fra USA
Politiskolen
Poul Sørensen (håndboldspiller)

Poul Sørensen (født 23. april 1954 i Islev, Rødovre) er en tidligere dansk håndboldspiller som deltog under Sommer-OL 1984.

Han spillede håndbold for klubben Rødovre HK. I 1984 var han med på Danmarks håndboldlandshold som endte på en fjerdeplads under Sommer-OL 1984. Han spillede i alle seks kampe som målmand.

Kilder 

Håndboldspillere fra Danmark
Olympiske håndboldspillere fra Danmark
Håndboldspillere ved sommer-OL 1984
Deltagere for Danmark ved sommer-OL 1984
Personer fra Rødovre
Politiskolen (flertydig)

Politiskolen henviser til flere ting:

 Politiskolen – Politiets centrale uddannelsesinstitution
 Politiskolen (film-serie) – serie af amerikanske film
 Politiskolen (film) – første film i serien
Wing-Kun Tam

Wing-Kun Tam er den første kineser som er blevet præsident for Lions Clubs International.
Han blev indsat på den 94. konvention i Seattle, i juni 2011.

Han sidder i et år, hvorefter han bliver formand for LCIF (Lions Clubs International Foundation). 

Tam er født i Guangzhou, Kina og han er uddannet i San Francisco, USA. Han er i dag bosat i Hong Kong, hvor han leder et større fragtfirma.

Referencer 

Personer fra Kina
Digital Foto

Digital Foto er Nordens største tidsskrift, der handler om  hobbyfotografering. Det udgives af Bonnier Publications. Digital Foto havde i sidste halvår af 2010 et oplag på 12.352.

Referencer

Eksterne henvisninger 
 Bladets hjemmeside 

Tidsskrifter fra Danmark
Bonnier Publications
Gør det Selv (tidsskrift)

Gør det Selv er et dansk tidsskrift, der omhandler, hvordan man laver håndværksmæssige ting selv. Det udgives af Bonnier Publications. Gør det Selv havde i sidste halvår af 2010 et oplag på 27.530 eksemplarer.

Referencer

Eksterne henvisninger 
 Bladets hjemmeside
 Om magasinet på Bonnier Publications hjemmeside 

Tidsskrifter fra Danmark
Bonnier Publications